《菩萨蛮》
唐代·牛峤

舞裙香暖金泥凤，画梁语燕惊残梦。门外柳花飞，
玉郎犹未残¤
愁匀红粉泪，眉剪春山翠。何处是辽阳，锦屏春昼长。
柳花飞处莺声急，晴街春色香车立。金凤小帘开，
脸波和恨来¤
今宵求梦想，难到青楼上。赢得一场愁，鸳衾谁并头。
玉钗风动春幡急，交枝红杏笼烟泣。楼上望卿卿，
窗寒新雨晴¤
熏炉蒙翠被，绣帐鸳鸯睡。何处有相知，羡他初画眉。
画屏重叠巫阳翠，楚神尚有行云意。朝暮几般心，
向他情谩深¤
风流今古隔，虚作瞿塘客。山月照山花，梦回灯影斜。
风帘燕舞莺啼柳，妆台约鬓低纤手。钗重髻盘珊，
一枝红牡丹¤
门前行乐客，白马嘶春色。故故坠金鞭，回头应眼穿。
绿云鬓上飞金雀，愁眉敛翠春烟薄。香阁掩芙蓉，
画屏山几重¤
窗寒天欲曙，犹结同心苣。啼粉涴罗衣，问郎何日残。
玉炉冰簟鸳鸯锦，粉融香汗流山枕。帘外辘轳声，
敛眉含笑惊¤
柳阴烟漠漠，低鬓蝉钗落。须作一生拚，尽君今日欢。

作者简介：牛峤，字松卿（约公元890年前后在世），一字延峰，陇西人。生卒年均不详，约唐昭宗大顺初前后在世。乾符五年（公元878年）进士及第。历官拾遗，补尚书郎，后人又称“牛给事”。以词著名，词格类温庭筠。原有歌诗集三卷，今存词三十三首，（见《花间集》）诗六首。